/* COM/2011/0231 galīgā redakcija - NLE 2011/0099 */ Priekšlikums PADOMES REGULA, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu





[pic] | EIROPAS KOMISIJA | Briselē, 28.4.2011 COM(2011) 231 galīgā redakcija 2011/0099 (NLE) Priekšlikums PADOMES REGULA, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu PASKAIDROJUMA RAKSTS PRIEKŠLIKUMA KONTEKSTS Šā Padomes regulas priekšlikuma mērķis ir pagarināt spēkā esošo autonomo nodokļu atcelšanu attiecībā uz noteikta veida monitoriem, kam kopējā muitas tarifa nodokļi tika autonomi atlikti līdz 2010. gada 31. decembrim. Padomes 2009. gada 5. marta Regula (EEK) Nr. 179/2009, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu, uz ierobežotu laiku autonomi atcēla kopējā muitas tarifa parasto nodokļa likmi melnbaltiem monitoriem, kas klasificēti apakšpozīcijā 8528 59 10[1], un dažiem krāsu monitoriem, kas klasificēti apakšpozīcijā 8528 59 90[2]. Šī pasākuma termiņš beidzās 2010. gada 31. decembrī. Eiropas nozare, ko pārstāvēja DigitalEurope, pieprasīja pagarināt iepriekš minētā nodokļa atcelšanu. IT un plaša patēriņa elektronikas konverģences rezultātā ir radusies situācija, kad daudzus monitorus var izmantot automātiskās datu apstrādes sistēmās, kā arī savienojumā ar dažādām patērētāju elektroniskajām ierīcēm, piemēram, DVD atskaņotājiem, videospēļu automātiem, izklaides sistēmām automobiļos. Ņemot vērā Eiropas nozares izrādīto interesi pagarināt nodokļa atcelšanu un ņemot vērā patērētāju intereses, Savienības interesēs ir pagarināt autonomo nodokļu atcelšanu dažu veidu monitoriem līdz 2011. gada 30. jūnijam un attiecīgi grozīt Padomes Regulas (EEK) Nr. 2658/87 I pielikumu. Turklāt, lai izvairītos no piešķirtās atcelšanas pārtraukuma, tiek ierosināts, ka šai Padomes regulai ir atpakaļejošs spēks no 2011. gada 1. janvāra. Priekšlikums ir saskaņā ar Savienības ārējās tirdzniecības un rūpniecības politiku. Ņemot vērā iepriekš minēto, tiek ierosināts, ka Komisija nosūta Padomei šo priekšlikumu pagarināt spēkā esošo autonomo nodokļu atcelšanu un ka attiecīgi jāgroza Padomes Regulas (EEK) Nr. 2658/87 I pielikums. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS Ar Muitas kodeksa komitejas Ekonomikas un tarifu jautājumu darba grupu apspriedās 2010. gada 17. decembrī. Ar Muitas kodeksa komitejas Tarifu un statistikas nomenklatūras nodaļu apspriedās 2011. gada 9. februārī. Eiropas nozare, ko pārstāvēja DigitalEurope , atbalstīja pagarināšanu. PRIEKŠLIKUMA JURIDISKIE ASPEKTI Šā regulas priekšlikuma juridiskais pamats ir 31. un 32. pants Līgumā par Eiropas Savienības darbību. Subsidiaritātes principu nepiemēro, jo priekšlikums ir Savienības ekskluzīvā kompetencē. Priekšlikums ir saskaņā ar proporcionalitātes principu, jo, kā paredzēts Līgumā, tas veicina tirdzniecību starp dalībvalstīm un trešām valstīm un, neietekmējot ES PTO plānu, līdzsvaro uzņēmumu (Eiropas Savienības ražotāji un importētāji) komerciālās intereses. Autonomo tarifu atcelšanu un kvotas pēc Komisijas priekšlikuma nosaka Padome ar kvalificētu balsu vairākumu atbilstīgi 31. pantam Līgumā par Eiropas Savienības darbību. IETEKME UZ BUDŽETU Neiekasēti muitas nodokļi līdz EUR 45,17 milj. apjomam (pamatojoties uz 2009. gada importa datiem). IZVĒLES ELEMENTI Tā kā ierosinātās regulas termiņš beigsies 2011. gada 30. jūnijā, ieteicama tās paātrināta pieņemšana. 2011/0099 (NLE) Priekšlikums PADOMES REGULA ([…] gada […]), ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 31. pantu, ņemot vērā Eiropas Komisijas priekšlikumu, tā kā: 1. Padomes 2009. gada 5. marta Regula (EEK) Nr. 179/2009, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu[3], uz diviem gadiem pilnīgi atcēla kopējā muitas tarifa autonomo nodokļa likmi melnbaltiem vai citiem monohromiem un dažiem krāsu monitoriem, kuros izmantota šķidro kristālu displeju tehnoloģija un kas klasificēti ar KN kodu 8528 59 10 un 8528 59 90. 2. Pamatojoties uz ekonomisko un rūpniecības politiku, Savienības interesēs ir Regulā (EK) Nr. 179/2009 paredzēto autonomo nodokļu atcelšanu pagarināt uz sešu mēnešu periodu, kas sākas no 2011. gada 1. janvāra. 3. Pēc Kombinētās nomenklatūras pozīcijas 8528 pārstrukturēšanas attiecīgie monitori tagad tiek klasificēti ar KN kodu 8528 59 10 un 8528 59 40. Tādēļ tarifu atcelšana, kas paredzēta šajā regulā, attiecas uz minētajiem KN kodiem. 4. Tāpēc attiecīgi jāgroza Padomes Regula (EEK) Nr. 2658/87[4]. 5. Atcelšana, kas paredzēta šajā regulā, ir ar Regulu (EK) Nr. 179/2009 piešķirtās atcelšanas, kuras termiņš beidzās 2010. gada 31. decembrī, pagarinājums. Tā kā Savienības interesēs ir nepārtraukta tarifu atcelšana monitoriem, uz kuriem tā attiecas, šī regula jāpiemēro no 2011. gada 1. janvāra, IR PIEŅĒMUSI ŠO REGULU. 1. pants Regulas (EEK) Nr. 2658/87 I pielikuma otrās daļas XVI sadaļas 85. nodaļu groza šādi: (1). 3. slejas tekstu attiecībā uz KN kodu 8528 59 10 aizstāj ar šādu tekstu: "14 (*) _________ (*) Līdz 2011. gada 30. jūnijam muitas nodokļus autonomi atceļ melnbaltiem vai citiem monohromiem monitoriem, kuros izmantota šķidro kristālu displeju tehnoloģija un kas aprīkoti vai nu ar DVI ( Digital Visual Interface ), vai VGA ( Video Graphics Array ) adapteri, kuru ekrāna diagonāle nepārsniedz 77,50 cm (t. i., 30,5 collas), kuru ekrāna malu attiecība ir 1:1, 4:3, 5:4 vai 16:10, kuru pikseļu izšķirtspēja ir lielāka par 1,92 megapikseļiem un kuru punktiestatne nepārsniedz 0,3 mm. ( TARIC kods 8528 59 10 10)”; (2). 3. slejas tekstu attiecībā uz KN kodu 8528 59 40 aizstāj ar šādu tekstu: "14 (*) _________ (*) Līdz 2011. gada 30. jūnijam muitas nodokļus autonomi atceļ krāsu monitoriem, kuros izmantota šķidro kristālu displeju tehnoloģija un kuru ekrāna diagonāle nepārsniedz 55,9 cm (t. i., 22 collas), un kuru ekrāna malu attiecība ir 1:1, 4:3, 5:4 vai 16:10. ( TARIC kods 8528 59 40 40)". 2. pants Šī regula stājas spēkā dienā, kad tā publicēta Eiropas Savienības Oficiālajā Vēstnesī . To piemēro no 2011. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs TIESĪBU AKTA FINANŠU PĀRSKATS ATTIECĪBĀ UZ PRIEKŠLIKUMIEM, KAS IETEKMĒ VIENĪGI BUDŽETA IEŅĒMUMUS PRIEKŠLIKUMA NOSAUKUMS Priekšlikums Padomes regulai, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu BUDŽETA POZĪCIJAS Nodaļa un pants: 12. nodaļas 120. pants Attiecīgajam gadam budžetā paredzētā summa: EUR 16 653 700 000 (B2011) FINANSIĀLĀ IETEKME ( Priekšlikums finansiāli neietekmē ieņēmumus X Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, un tā ir šāda: Pamatojoties uz datiem par 2009. gadā veikto importu, maksimālo ieņēmumu zaudējumu lēsa EUR 45,17 miljonu apmērā. (miljonos EUR, viena zīme aiz komata) Budžeta pozīcija | Ieņēmumi[5] | 6 mēnešu periods, kas sākas dd/mm/gggg | [Gads : 2011. gada pirmais pusgads] | 120. pants | Ietekme uz pašu resursiem | 01.01.2011. | 45 166 000 | KRĀPŠANAS APKAROŠANAS PASĀKUMI Parasto pasākumu piemērošana saskaņā ar Kopienas Muitas kodeksu. CITAS PIEZĪMES Tika izmantota šāda aprēķina metode: Tika izmantoti 2009. gada dati par monitoru ar TARIC kodu 8528 59 10 10 un 8528 59 90 40 importa vērtību (pilnīgi 2010. gada dati tajā laikā nebija pieejami). Attiecīgā nodokļa likme (14 %) tika piemērota iegūtajai šo kodu importa vērtībai, lai iegūtu zaudēto nodokļu vērtību. Visbeidzot tika atskaitītas nodokļa iekasēšanas izmaksas (25 %), lai iegūtu 2009. gada pašu resursu galīgo zaudējumu summu. Šajā priekšlikumā par autonomo nodokļu atcelšanu tiek pieņemts, ka attiecīgo produktu tirdzniecības apjoms aplūkojamajā periodā paliek nemainīgs. EUR 860,30 milj. (importa vērtība) * 0,14 = EUR 120,44 milj. (bruto vērtība) * 0,75 = EUR 90,33 milj. (neto vērtība gadā) * 0,5 = EUR 45,17 milj. (neto vērtība 6 mēnešu periodā) Tradicionālo pašu resursu ieņēmumu zaudējums būs jāsedz no dalībvalstu iemaksām, pamatojoties uz NKI. [1] Melnbalti vai citi monohromi monitori, kuros izmantota šķidro kristālu displeju tehnoloģija un kas aprīkoti vai nu ar DVI ( Digital Visual Interface ), vai VGA ( Video Graphics Array ) adapteri, kuru ekrāna diagonāle nepārsniedz 77,50 cm (t. i., 30,5 collas), kuru ekrāna malu attiecība ir 1:1, 4:3, 5:4 vai 16:10, kuru pikseļu izšķirtspēja ir lielāka par 1,92 megapikseļiem un kuru punktiestatne nepārsniedz 0,3 mm. [2] Krāsu monitori, kuros izmantota šķidro kristālu displeju tehnoloģija un kuru ekrāna diagonāle nepārsniedz 55,9 cm (t.i., 22 collas), un kuru ekrāna malu attiecība ir 1:1, 4:3, 5:4 vai 16:10. [3] OV L 63, 7.3.2009., 1. lpp. [4] OV L 256, 7.9.1987., 1. lpp. [5] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t. i., bruto summām, no kurām atskaitītas iekasēšanas izmaksas 25 % apmērā.